Translate the text from Welsh to English.



 
Yn dilyn fy natganiad ar 13 Gorffennaf 2023, rydym wedi gwneud cynnydd sylweddol ar gynigion i fynd i'r afael â llwyth gwaith staff ac i leihau biwrocratiaeth. Mae trafodaethau cadarnhaol wedi parhau ag arweinwyr addysg ac undebau athrawon, awdurdodau lleol, partneriaethau rhanbarthol, Estyn a rhanddeiliaid allweddol eraill. Mae'r trafodaethau hyn wedi'u crynhoi isod:


##### Asesiad o'r effaith ar lwyth gwaith


Rydym wedi parhau i ddatblygu'r asesiad o'r effaith ar lwyth gwaith gyda'r bwriad o sicrhau bod unrhyw bolisïau newydd gan Lywodraeth Cymru yn ystyried yr effaith bosibl ar lwyth gwaith athrawon. Cytunir ar yr asesiad effaith terfynol erbyn diwedd mis Tachwedd ac yna caiff ei dreialu ar unwaith. Bydd adborth ac adolygiad o'r asesiad o'r effaith ar lwyth gwaith yn cael eu hystyried, gyda disgwyl i'r gwaith o ddatblygu ymhellach y broses asesu derfynol fod wedi'i gwblhau erbyn diwedd mis Mai 2024\. Rydym wedi gwneud cynnydd o ran datblygu'r offeryn digidol i alluogi penaethiaid i gyflwyno tystiolaeth o achosion llwyth gwaith a bydd hwn ar gael erbyn diwedd tymor yr hydref eleni. Bydd yr adborth yn cefnogi'r asesiad o'r effaith ar lwyth gwaith ac yn bwydo i waith datblygu a gweithredu polisi.


Bydd y rhaglen dysgu proffesiynol ar gyfer llunwyr polisi Cyfarwyddiaeth Addysg Llywodraeth Cymru yn dechrau ym mis Tachwedd eleni. Mae'r arweinwyr a'r undebau athrawon wedi ymrwymo i gefnogi a mynychu'r dysgu proffesiynol hwn, a fydd yn galluogi llunwyr polisi i ddatblygu gwell dealltwriaeth o effaith polisïau newydd ar lwyth gwaith staff addysg.


Yn ehangach, rydym wedi cytuno â rhanddeiliaid i archwilio siarter llwyth gwaith a llesiant, gan adeiladu ar y siarter llwyth gwaith flaenorol a chynlluniau llesiant eraill. Byddwn yn sefydlu grŵp datblygu i ystyried a darparu cyngor ac argymhellion ar gynnwys a chynllun cyfathrebu, erbyn hydref 2024\. Dylai hyn gynnwys blaengynllun sy'n cysylltu ag amserlen flynyddol Corff Adolygu Cyflogau Annibynnol Cymru ar gyfer ystyried telerau ac amodau statudol athrawon. 


##### Adrodd ac ymgysylltu


Byddwn yn ailffocysu ac yn symleiddio ein hymdrechion ar draws y sector. Byddwn yn cyhoeddi fframwaith polisi gwella ysgolion wedi'i ddiweddaru yn gynnar yn 2024, a fydd yn nodi cyfeiriad cyffredin clir ar gyfer ysgolion, darparwyr cymorth, a llywodraeth leol a chenedlaethol. Mae undebau addysg a phartneriaid eraill wedi cael gwybod am hyn.  Byddwn yn canolbwyntio ar gydweithio rhwng ysgolion a chlystyrau i gyflawni'r amcanion cyffredin hyn, ac fel sail ar gyfer hunanwerthuso, gwella, ymgysylltu ac adrodd. Bydd hyn yn symleiddio ac yn ffocysu ein hymdrechion ar y cyd i helpu ysgolion i wella. 


Rydym yn adolygu'r rheoliadau adrodd a gwybodaeth statudol i sicrhau bod y disgwyliadau'n glir, yn cyd\-fynd â pholisi, a heb fod yn ddyblygol. Mae gwaith pellach yn parhau ac rydym yn disgwyl cynnig terfynol yn ystod haf 2024\.


Bydd y fframwaith polisi yn sail i'n canllawiau gwella ysgolion wedi'u diweddaru y byddwn yn eu cyhoeddi ar gyfer ymgynghoriad yn ystod 2024, tra'n disgwyl canlyniad yr adolygiad i wella ysgolion a gyhoeddais ym mis Gorffennaf.


##### Estyn


Yn fy Natganiad Llafar i'r Senedd ar 16 Mai 2023, cyfeiriais at yr angen i roi diwedd ar yr arfer o gynnal ffug arolygiadau neu arolygiadau bychain, gan annog ysgolion a'r consortia yn fwy cyffredinol rhag gor\-baratoi ar gyfer arolygiadau Estyn. Mae'n amlwg o drafodaethau diweddar gyda Phrif Arolygydd Estyn bod yr arfer yn parhau, ac mae’n rhaid rhoi diwedd ar hyn. Mae'r Prif Arolygydd a minnau yn credu'n gryf nad yw ffug arolygiadau nac arolygiadau bychain yn ddefnydd da o amser ymarferwyr a chynghorwyr gwella ysgolion. Nid ydynt yn datblygu ymarfer proffesiynol nac yn cefnogi llesiant penaethiaid ac athrawon.


Mae Estyn wedi parhau i weithio gyda'r undebau, awdurdodau lleol, consortia rhanbarthol a phartneriaid gwella ysgolion i egluro ac amlygu eu disgwyliadau o ran paratoi cyn arolygiad. Mae'r rhain yn cynnwys symleiddio'r wybodaeth a ddarperir gan wasanaethau gwella ysgolion ac awdurdodau lleol cyn yr arolygiad; a'r ysgolion yn peidio â pharatoi unrhyw ddogfennau yn benodol ar gyfer yr arolygiad, er enghraifft dogfennau polisi a chynlluniau gwersi. Mae Estyn yn datblygu ymgyrch ar y cyfryngau i rannu'r negeseuon hyn ac i herio'r mythau sy'n aml yn codi ynghylch ei waith arolygu a'i ddisgwyliadau o ddarparwyr.


Mae Estyn hefyd yn gweithio gydag awdurdodau lleol i ddatblygu dull mwy effeithlon ac effeithiol o gefnogi ysgolion mewn categori statudol yn dilyn arolygiad. Mae hyn yn cynnwys sicrhau cysylltiad agos rhwng cynllun gweithredu ôl\-arolygiad yr ysgol a datganiad gweithredu yr awdurdod lleol. Yn yr arferion gorau, mae'r cynlluniau hyn yn cyfuno yn un cynllun gwella deinamig sy'n nodi'n glir y camau gweithredu, y cyfrifoldebau, yr amserlenni a'r meini prawf llwyddiant ar gyfer pob partner. Mae llawer o ysgolion ac awdurdodau lleol yn mabwysiadu'r dull hwn yn llwyddiannus.


##### Adolygiad a datblygiad proffesiynol


Rydym wedi gweithio gydag ymarferwyr ac undebau'r gweithlu addysg i ddatblygu canllawiau rheoli perfformiad diwygiedig a fydd yn cael eu cyhoeddi erbyn diwedd y flwyddyn. Bydd y canllawiau diwygiedig yn nodi proses hyblyg lle bydd ymarferwyr yn cymryd cyfrifoldeb am eu datblygiad eu hunain, gyda'r ysgol yn rhoi'r amser a'r gofod angenrheidiol drwy ddefnyddio'r grant dysgu proffesiynol yn effeithiol. 


Fel y nodir yn yr Hawl Genedlaethol ar gyfer Dysgu Proffesiynol, rwyf am sicrhau bod gan bob ymarferydd yng Nghymru fynediad at ddysgu proffesiynol cyson o ansawdd uchel drwy gydol eu gyrfa. Er mwyn cyflawni'r ymrwymiad hwn ym mis Medi, cyhoeddais drefniadau newydd i sicrhau ansawdd dysgu proffesiynol yng Nghymru. Yn dilyn penodi’r Athro Ken Jones yn gadeirydd arbenigol annibynnol ar gyfer Panel Cymeradwyo Cenedlaethol newydd, mae'r broses o recriwtio aelodau'r panel bellach ar y gweill. Bydd y panel yn cynnwys amrywiaeth o randdeiliaid allweddol gan gynnwys Cyngor y Gweithlu Addysg, yr Academi Genedlaethol ar gyfer Arweinyddiaeth Addysgol, partneriaethau a chonsortia addysg, sefydliadau addysg uwch, yn ogystal ag ymarferwyr ac arweinwyr ysgolion. Bydd cyfarfod cyntaf y panel yn cael ei gynnal yn ystod y tymor hwn.


Er mwyn sicrhau bod cyfleoedd datblygu ar gyfer ymarferwyr addysgol ar gael yn hawdd, ym mis Medi eleni, lansiwyd ardal ddysgu broffesiynol newydd ar Hwb. Mae hyn yn darparu un pwynt mynediad at adnoddau dysgu proffesiynol o ansawdd uchel. Datblygwyd y dull hwn gan ymarferwyr, ar gyfer ymarferwyr, ac ar hyn o bryd mae ar gael ar ffurf Beta, gyda chyfleoedd i fireinio ymhellach yng ngoleuni adborth parhaus o'r system ehangach.


##### Anghenion dysgu ychwanegol


Rwy'n parhau i wrando ar adborth y gweithlu ynghylch pwysau yn sgil y diwygiadau ADY, ac yn gweithredu ar hynny. Rwyf eisoes wedi cyhoeddi yn flaenorol gyllid ychwanegol i ysgolion ac wedi estyn y broses o weithredu'r system ADY o dair blynedd i bedair blynedd.


Ar fy nghais i, mae Estyn wedi cynnal y cyntaf o ddau adolygiad thematig, a gyhoeddwyd ar 29 Medi: Y system Anghenion Dysgu Ychwanegol newydd \| Estyn (llyw.cymru). Canfu'r adroddiad hwn fod y Cydlynwyr ADY (CADY) a gymerodd ran yn yr adolygiad yn frwdfrydig ac yn ymroddedig. Canfu hefyd ei bod yn hanfodol bwysig bod y CADY yn rôl strategol mewn uwch dimau arweinyddiaeth i hyrwyddo ADY ar draws pob agwedd ar waith yr ysgol, gan gynnwys addysgu, y cwricwlwm a sicrhau ansawdd. Roedd Estyn yn cydnabod y newid sylweddol i'w rôl, gyda llwyth gwaith cynyddol a mwy o gyfrifoldeb. Un o brif argymhellion adroddiad Estyn oedd y dylai ysgolion sicrhau bod gan y CADY ddigon o amser ac adnoddau i gyflawni eu dyletswyddau.


Mewn ymateb i adroddiad Estyn, ysgrifennais at yr holl Gyfarwyddwyr Addysg i ofyn iddynt adolygu'r adroddiad, gan ystyried yr argymhellion yn ofalus a bwrw ymlaen â nhw. Hefyd, cynhaliodd fy swyddogion weithdy gyda'r 22 o awdurdodau lleol er mwyn tynnu sylw at yr argymhellion gan Estyn a pharhau i ymgysylltu â phartneriaid cyflawni i ailadrodd pwysigrwydd sicrhau bod gan y CADY yr amser i gyflawni eu rôl.


Mae'r grŵp gorchwyl a gorffen ar gyfer CADY yn parhau i gwrdd ac maent ar hyn o bryd yn drafftio eu hadroddiad i adolygu a darparu argymhellion ar dâl ac amser di\-gyswllt y CADY. Bydd hyn yn cael ei gwblhau erbyn mis Rhagfyr 2023\.


Rwy'n bwriadu dweud rhagor ynghylch gweithredu'r system ADY a'r camau nesaf yn ddiweddarach ym mis Tachwedd.


##### Grŵp Strategol


Rydym wedi dechrau ailstrwythuro ac ailffocysu ein trefniadau ymgysylltu presennol o amgylch Grŵp Strategol newydd. Bydd y Grŵp hwn yn goruchwylio'r holl faterion sy'n ymwneud â lleihau llwyth gwaith a biwrocratiaeth er mwyn sicrhau dull cyson a chyraeddadwy. Erbyn diwedd mis Rhagfyr 2023 bydd cylch gwaith y Grŵp wedi'i bennu, gyda Chadeirydd annibynnol wedi'i benodi ac aelodaeth gytunedig yn ei lle. Cynhelir y cyfarfod cyntaf yn gynnar ym mis Chwefror 2024 fan bellaf.   


O dan y grŵp hwn bydd nifer bach o weithgorau newydd yn canolbwyntio ar y meysydd llwyth gwaith blaenoriaeth allweddol mewn perthynas â Chyllid ac Adnoddau; Adrodd; Ymgysylltu a Datblygu; a Gweithredu Polisi. Bydd grŵp byrdymor hefyd yn canolbwyntio ar Weithwyr Cymorth Dysgu a fydd yn rhoi'r wybodaeth ddiweddaraf i gynrychiolwyr gweithwyr cymorth dysgu ar y cytundebau a'r trafodaethau sydd wedi digwydd ers mis Ebrill 2023\.  Byddwn yn sefydlu cylchoedd gwaith ac aelodaeth a bydd yr holl weithgorau hyn wedi cynnal eu cyfarfod cyntaf erbyn diwedd mis Ionawr 2024\. 


##### Ariannu Ysgolion


Rydym eisoes wedi dechrau symleiddio'r gwaith o fonitro a gwerthuso ein grantiau a gellir gweld hyn yn y dyfarniadau grant eleni. Rydym yn ystyried cymryd camau pellach cyn blwyddyn ariannol 2024\-25 ac ar hyn o bryd rydym yn gweithio drwy ein grantiau ochr yn ochr â gwaith paratoi'r gyllideb ddrafft. Ein nod yw lleihau'r baich ar ein hawdurdodau lleol a'n hysgolion, yn ogystal â rhoi mwy o hyblygrwydd iddynt yn y dyfodol. Bydd hyn, yn ei dro, yn sicrhau bod ein prosesau grant yn llai cymhleth ac yn fwy tryloyw, gan gefnogi ein partneriaid awdurdod lleol dibynadwy i gyflawni'r deilliannau gorau posibl gyda'r adnoddau sydd ar gael iddynt, gan ddileu biwrocratiaeth ddiangen.


Rydym hefyd wrthi'n edrych ar yr argymhellion a wnaed yn yr Adolygiad o Gyllido Ysgolion. Mae hyn yn cynnwys darn o waith yn adolygu fformiwlâu cyllido ysgolion awdurdodau lleol yr ydym yn gobeithio ei gwblhau erbyn diwedd y flwyddyn ariannol bresennol. Bydd hyn, ynghyd â gwaith arall yr ydym yn ei wneud, yn helpu i lywio newidiadau i'r Rheoliadau Cyllido Ysgolion. Rydym yn gwybod bod cyllid ysgolion yng Nghymru yn gymhleth, fel yr amlygir yn yr Adolygiad o Gyllido Ysgolion, a bod angen llawer o waith er mwyn gwella a datblygu ein system gyllido i fod yn fwy tryloyw, yn decach ac un sy'n rhoi lle canolog i ddeilliannau dysgwyr.


##### Gwella ysgolion: rôl a chyfrifoldebau partneriaid addysg


Ar 12 Gorffennaf 2023 cyhoeddais adolygiad i rôl a chyfrifoldebau partneriaid addysg. Bydd hyn yn fodd o ystyried mewn ffordd gyfunol, amserol a thryloyw beth sydd ei angen ar y system wrth inni edrych tua'r dyfodol. Bydd cyfle hefyd i helpu i greu gofod ar gyfer cydweithredu cadarnhaol, cefnogol a yrrir gan bwrpas, a hynny drwy leihau biwrocratiaeth ddiangen. Dros y misoedd diwethaf, rwy'n gwybod bod y tîm adolygu, dan arweiniad yr Athro Dylan E Jones, wedi bod yn ymgysylltu'n uniongyrchol â'r sector addysg, gyda'r cam cyntaf yn canolbwyntio ar glywed gan ystod mor eang â phosibl o ysgolion. Edrychaf ymlaen at ddarllen y casgliadau ac mae'r tîm ar y trywydd iawn i adrodd erbyn diwedd mis Mawrth 2024\.


**Amodau gwasanaeth‌‌‌‌**  

  

Fel y cytunwyd, rydym wedi cynnwys rhestr o dasgau gweinyddol a chlerigol na ddylid eu cyflawni fel mater o drefn gan athrawon yn Nogfen Cyflog ac Amodau Athrawon Ysgol (Cymru) 2023 o fis Medi 2023 ymlaen. Byddwn yn gofyn i Gorff Adolygu Cyflogau Annibynnol Cymru ystyried a ddylid ychwanegu unrhyw dasgau gweinyddol a chlerigol eraill at y rhestr hon, a/neu a oes angen cynnwys cyfeiriad penodol at arweinwyr ysgolion. Rydym hefyd wedi cytuno y bydd cyfeiriad penodol at ystyried amodau gwasanaeth ar gyfer arweinwyr ysgolion fel rhan o Gylch Gwaith Adolygu Cyflogau Bwrdd Adolygu Cyflogau Annibynnol Cymru ar gyfer 2024/25\.  

  

Ochr yn ochr â'r trafodaethau ar fynd i'r afael â llwyth gwaith staff a lleihau biwrocratiaeth, mae Corff Adolygu Cyflogau Annibynnol Cymru wedi parhau â'i adolygiad strategol o gyflog ac amodau, ac rwy'n disgwyl ei adroddiad ym mis Rhagfyr. Bydd yr adroddiad a'i argymhellion yn cael eu hystyried yn fanwl a'u trafod ag undebau athrawon a chyflogwyr. Bydd y dull partneriaeth teirochrog hwn yn caniatáu i bob argymhelliad perthnasol gael ei gyflwyno cyn gynted â phosibl, gyda gofynion statudol cysylltiedig yn cael eu gweithredu o fis Medi 2024\.


##### Ymrwymiad parhaus


Drwy leihau llwyth gwaith a biwrocratiaeth ddiangen i staff addysg, gallwn eu rhyddhau i dreulio mwy o amser ar yr hyn a wnânt orau, sef cefnogi ein dysgwyr a gwella safonau a deilliannau ar draws ein system ysgolion. Byddwn yn parhau â'n trafodaethau adeiladol gyda rhanddeiliaid ac yn gweithio mewn partneriaeth fel y gallwn gyflawni'r newidiadau ymarferol y mae pob partner am eu gweld.







Translation:


 
Following my statement of 13 July 2023, we have made significant progress on proposals to tackle staff workload and reduce bureaucracy.  Positive discussions have continued with our education leadership and teacher unions, local authorities, regional partnerships, Estyn and other key stakeholders which is summarised below:


##### Workload impact assessment


We have continued to develop the workload impact assessment intended to ensure any new Welsh Government policies consider potential impact on teacher workload.  The final impact assessment will be agreed by the end of November and will then be piloted immediately.   Feedback and review of the workload impact assessment will be considered with further development of the final assessment process expected to be completed by the end of May 2024\.  We have made progress in developing the digital tool to enable headteachers to evidence causes of workload and this will be available by the end of this autumn term. The feedback will support the ongoing workload impact assessment and feed into policy development and implementation


The professional learning programme for Welsh Government Education Directorate policy makers will commence this November.  We have commitment from the Leadership and Teacher Unions to support and attend this professional learning, which will enable policy makers to develop a better understanding of the impact of new policies on the workload of education staff.


More widely, we have agreed with stakeholders to explore a workload and wellbeing charter, building on the previous workload charter and other wellbeing initiatives. We will set up a development group to consider and provide advice and recommendations on content and a communication plan, by autumn 2024\. This should include a forward plan that links in with the annual timetable of the Independent Welsh Pay Review Body’s consideration of teachers’ statutory terms and conditions. 


##### Reporting and engagement


We will refocus and streamline our efforts across the sector.  We will publish an updated school improvement policy framework in early 2024 which will set out a clear shared direction for schools, support providers, and local and national government.  This has been shared with Education unions and other partners.  We will focus on collaboration between schools and clusters to achieve these shared objectives, and as the basis for self\-evaluation, improvement, engagement and reporting.  This will streamline and focus our collective efforts to support schools to improve. 


We are reviewing the statutory reporting and information regulations to ensure that expectations are clear, aligned with policy, and not duplicative. Further work is continuing and we expect a final proposal in summer 2024\.


The policy framework will underpin our updated school improvement guidance which we will publish for consultation in 2024 pending the outcome of the review into school improvement I announced in July.


**Estyn**


In my Oral Statement to the Senedd on 16 May 2023, I referred to the need to end the practice of mock or mini\-inspections and more generally discouraging schools and the consortia from over\- preparing for Estyn inspections. It is clear from recent discussions with Estyn’s Chief Inspector that the practice continues, and it must end. The Chief Inspector and I believe strongly that mock or mini inspections is not a good use of practitioners’ or school improvement advisers’ time, does not develop professional practice or support headteacher and teacher wellbeing.


Estyn has continued to work with the unions, local authorities, regional consortia and school improvement partners to clarify and highlight their expectations in terms of pre\-inspection preparation. These include streamlining the information provided by school improvement services and local authorities pre\-inspection; and schools not preparing any documentation specifically for inspection, for example policy documents and lesson plans. Estyn is developing a media campaign to share these messages and to challenge the myths that often arise about their inspection work and expectations of providers.


Estyn is also working with local authorities to develop a more efficient and effective approach to supporting schools in statutory category following inspection. This includes ensuring a close link between the school’s post\-inspection action plan and the local authority’s statement of action. In the best practice, these plans combine into a single dynamic improvement plan that clearly identifies the actions, responsibilities, timescales, and success criteria for each partner. Many schools and local authorities are adopting this approach successfully.


**Professional development and review**


We have worked with practitioners and education workforce unions to develop revised performance management guidance which will be published by the end of the year.  Revised guidance will set out a flexible process in which practitioners take responsibility for their own development and the school provides the time and space required through effective use of the professional learning grant.  


As set out in the National Professional Learning Entitlement, I want to ensure that all practitioners in Wales have access to consistent and high\-quality professional learning throughout their career. To deliver on this commitment in September, I announced new arrangements to quality assure professional learning in Wales.  Following the successful appointment of Professor Ken Jones as independent expert chair for a new National Endorsement Panel, the process to recruit panel members is now well underway.  The panel will include a range of key stakeholders including the Education Workforce Council, the National Academy for Educational Leadership, education consortia and partnerships, Higher Education Institutions, as well as school leaders and practitioners.  The first panel meeting will be held this term.


To ensure development opportunities for educational practitioners are easily accessible, in September this year, a new professional learning area launched on Hwb.  This provides a single point of access to high quality, professional learning resources. This approach has been developed by practitioners, for practitioners and is currently available in Beta format, with opportunities for further refinement in light of ongoing feedback from the wider system.


##### Additional learning needs


I continue to listen to workforce feedback on pressure from the ALN reforms and take action. I have already previously announced additional funding for schools and an extension to the implementation of the ALN system from three years to four years.


At my request, Estyn has undertaken the first of two thematic reviews, which was published on 29 September: The new Additional Learning Needs system \| Estyn (gov.wales). This report found that ALNCos that took part in this review were enthusiastic and committed. It also found that it is critically important that ALNCos were a strategic role within senior leadership teams to champion ALN across all aspects of the work of the school, including teaching, the curriculum and quality assurance. Estyn recognised the considerable change to their role, with an increased workload and increased responsibility. A key recommendation from Estyn’s report was that schools should ensure that ALNCos have sufficient time and resource to carry out their duties.


In response to Estyn’s report I wrote to all Directors of Education to ask that they review the report and carefully consider and take forward the recommendations. My officials also held a workshop with all 22 local authorities to highlight the recommendations from Estyn and continue to engage with delivery partners to reiterate the importance of ensuring that ALNCo’s have the time to deliver upon their role.


The ALNCo task and finish group continues to meet and is currently drafting their report to review and provide recommendations on ALNCo pay and non\-contact time. This will be finalised by December 2023\.


I intend to say more about ALN implementation and next steps later in November.


##### Strategic Group


We have begun to restructure and refocus our current engagement arrangements around a new Strategic Group.  This Group will oversee all issues relating to reducing workload and bureaucracy to ensure a consistent and achievable approach.  The Group remit, appointment of an independent Chair and agreed membership will be in place by the end of December 2023, with the first meeting taking place no later than early February 2024\.    


Underneath this group will be a small number of new working groups focussing on the key priority areas of workload in relation to Finance and Resources; Reporting; Engagement; and Policy Development and Implementation.  There will also be a short\-term group focussing on Learning Support Workers which will update learning support worker representatives on the agreements and discussions which have taken place since April 2023\.  We will establish remits and membership and all of these working groups will have held their first meeting by the end of January 2024\. 


**School funding**


We have already commenced streamlining the monitoring and evaluation of our grants and this can be seen in this year’s grant awards. We are considering taking further action ahead of the 2024\-25 financial year and are currently working through our grants alongside the draft budget preparation with the aim of reducing the burden on our local authorities and schools, as well as providing them with more flexibility going forward. This will, in turn, ensure our grant processes are less complex and more transparent, supporting our trusted local authority partners in delivering the best possible outcomes with the resources available to them, and cutting out unnecessary bureaucracy.


We are also currently working through the recommendations made within the School Funding Review. This includes a piece of work reviewing local authority school funding formulas which we aim to complete by the end of the current financial year. This, along with other work we are undertaking, will help inform changes to the School Funding Regulations. We know school funding in Wales is complex, as highlighted in the School Funding Review, and that much work is needed to make improvements and develop our funding system to be more transparent, fairer, and one that puts the outcomes of learners at its centre.


##### School improvement: the role and responsibilities of education partners


On 12 July 2023 I announced a review into the role and responsibilities of education partners.  This will provide the means to consider in a collective, timely and transparent way what the system needs as we look to the future and provide an opportunity to support the creation of space for positive, supportive, purpose\-driven collaboration through reducing unnecessary bureaucracy. Over recent months I know that the review team, led by Professor Dylan E Jones, has been engaging directly with the education sector with the first phase focussed on hearing from as wide a range of schools as possible. I look forward to reading the conclusions and it is on track to report by the end of March 2024\.


**Conditions of service**  

  

As agreed, we have included a list of administrative and clerical tasks not to be carried out routinely by teachers in the STPC(W)D 2023 from September 2023\. We will ask the IWPRB to consider whether any other administrative and clerical tasks should be added to this list and/or a need for the potential inclusion of specific reference to school leaders. We have also agreed that consideration of conditions of service for school leaders will be specifically referenced as part of the IWPRB Pay Review Remit for 2024/25\.  

  

Alongside the discussions on tackling staff workload and reducing bureaucracy, the IWPRB has continued with its strategic review of pay and conditions and I expect it to report to me in December. The report and its recommendations will be subject to detailed consideration and discussed with teacher unions and employers. This tripartite partnership approach will allow all relevant recommendations to be introduced as soon as possible, with related statutory requirements implemented from September 2024\.


##### **Ongoing commitment**


By reducing unnecessary workload and bureaucracy for education staff we can free them up to spend more time on what they do best, which is supporting our learners and improving standards and outcomes across our schools system.  We will continue our constructive discussions with stakeholders and work in partnership so that we can deliver the practical changes that all partners want to see.